rejauldu/bengali-wikipedia huggingface dataset:
থাম্ব|ডান|360px|শিক্ষা সফরে জাদুঘর পরিদর্শনররত একদল ইন্দোনেশিয় শিক্ষার্থী।  ২০১০ সালের জাতীয় আদমশুমারি প্রতিবেদন অনুযায়ী ইন্দোনেশিয়ার জনসংখ্যা ২৩৭.৬৪ মিলিয়ন, এবং এটি ২০১৫ সালে ২৫৫.৪ মিলিয়ন জনসংখ্যায় পৌছাতে পারে। জাভা দ্বীপে মোট জনসংখ্যার ৫৮% লোকের বাস, এটি বিশ্বের সবচেয়ে জনবহুল দ্বীপ।  ১৯৬৭ সাল থেকে গৃহীত কার্যকর পরিবার পরিকল্পনা কার্যক্রমের প্রেক্ষিতে ২০১০ সালে শেষ হওয়া দশকের শেষের দিকে এসে ইন্দোনেশিয়ার জনসংখ্যা বৃদ্ধির হার ছিল ১.৪৯ শতাংশ। এই হারে জনসংখ্যা বৃদ্ধি পেলে ইন্দোনেশিয়ার জনসংখ্যা মার্কিন যুক্তরাষ্ট্রের বর্তমান জনসংখ্যাকে অতিক্রম করতে পারবে ২০৪৩ সালে, যদি এই সময়ের মধ্যে যুক্তরাস্ট্রের জনসংখ্যা বৃদ্ধি না-পায় এবং এর ফলেশ্রুতিতে চীন ও ভারতের পরে বিশ্বের তৃতীয় বৃহত্তম জনসংখ্যার বহুল দেশ হয়ে উঠবে। কারো কারো মতে, ইন্দোনেশিয়ার বিশ্বের তৃতীয় বৃহত্তম জনবহুল দেশ হয়ে উঠা রুখতে পরিবার পরিকল্পনা সম্পর্কিত নীতিমালাটি ১৯৬৭ সালের কর্মসূচীর উপর ভিত্তি করে পুনরায় চালু হওয়া উচিত; তবে এই লক্ষ্যে অগ্রসর হওয়া ভীষনভাবে বাধাগ্রস্থ হবে ধর্মীয় মতাদর্শগত মতামতের কারণে, যেখানে পরিবার পরিকল্পনা পদ্ধতি অনুসরণ করাকে স্রস্টার প্রতি কৃতজ্ঞ না-হওয়ার সমতুল্য হিসাবে গণ্য করা হয়।  বর্তমানে ইন্দোনেশিয়ার জনকাঠামোতে তরুণ বয়সী জনসংখ্যার আধিক্য পরিলক্ষিত হচ্ছে। এখানকার বর্তমান মধ্যবয়সের বিন্দু হচ্ছে ২৮.২ বছর; অর্থ্যাৎ, দেশটির অর্ধেক জনসংখ্যার বয়স এরচেয়ে কম এবং অবশিষ্ট অর্ধেক জনগোষ্ঠীর বয়স এর অধিক।  নৃগোষ্ঠীগত দিক থেকে এই দেশটিতে নৃতাত্ত্বিক, ভাষাগত, ধর্মীয় প্রভৃতি বৈশিষ্ট্যের উপর ভিত্তি করে অসংখ্য জনগোষ্ঠী রয়েছে ছড়িয়ে ছিটিয়ে।   জনসংখ্যা   বছর অনুসারে লোকসংখ্যা    বয়স কাঠামো   ইন্দোনেশিয়ার জনমিতিক গঠনে অপেক্ষাকৃত তরুণ জনসংখ্যার আধিক্য পরিলক্ষিত হয়। ২০১১ সালের অনুমানিক হিসাব অনুযায়ী, ইন্দোনেশিয়ার মধ্য বয়সী মান ২৮.২ বছর।   নৃগোষ্ঠী   ইন্দোনেশিয়ার ৩০০-টিরও বেশি নৃগোষ্ঠীর বসবাস রয়েছে। এর মধ্যে ৯৫%-ই ইন্দোনেশিয়ার স্থানীয় বংশোদ্ভূত অধিবাসী। জাভানি জনগোষ্ঠী রয়েছে ১০০ মিলিয়ন (৪২%) - এরাই বৃহত্তম জনগোষ্ঠী এই দেশটিতে; তারপরে রয়েছি সুন্দানি জনগোষ্ঠী, যাদের সংখ্যা ৪০ মিলিয়ন (১৫%)।   ধর্ম  ইন্দোনেশিয়া হচ্ছে বিশ্বের সবচেয়ে জনবহুল মুসলমান-সংখ্যাগরিষ্ঠ দেশ; ২০১০ সালের আদমশুমারি অনুসারে ইন্দোনেশিয়ার জনসংখ্যার প্রায় ৮৭.১৮% মুসলমান।Penduduk Menurut Wilayah dan Agama yang Dianut জনসংখ্যার ৯.৮৭% খ্রিষ্টান ধর্মের অনুসারী (যার ৭০%-এর বেশি প্রোটেস্ট্যান্ট), ১.৬৯% হিন্দু, ০.৭২% বৌদ্ধ এবং অন্যান্য ধর্মের অনুসারী ০.৫৬%। বেশিরভাগ ইন্দোনেশিয়ান হিন্দুই বালিনিয় এবং আধুনিক ইন্দোনেশিয়ার অধিকাংশ বৌদ্ধরা তিয়ানগৌয়া নৃগোষ্ঠীর।   ভাষা  ইন্দোনেশিয়ার রাস্ট্রীয় ভাষা হলো ইন্দোনেশীয় ভাষা। এছাড়াও এখানে আরো অসংখ্য ক্ষুদ্র নৃগোষ্ঠীক ভাষা ব্যবহৃত হয়। হিসাব অনুসারে এখানে বর্তমানে ৭৩৭টি ভাষা ব্যবহৃত হয়; যার মধ্যে প্রধাাা হচ্ছে জাভানীয় ভাষা।ethnologue.com   তথ্যসূত্র   বিষয়শ্রেণী:ইন্দোনেশিয়ার জনপরিসংখ্যান
শেখ ফয়জুল্লাহ হলেন মধ্যযুগের একজন বাঙালি কবি। তিনি ১৬শতকের মাঝামাঝি সময়ের একজন কবি।   পরিচয়  কবি শেখ ফয়জুল্লাহের জন্মস্থান নিয়ে মতভেদ আছে। অনেকের মতে তিনি অধুনা পশ্চিমবঙ্গের বারাসাত অর্থাৎ দক্ষিণ রাঢ় অঞ্চলে জন্মগ্রহণ করেন। আবার কেউ বলেন তিনি পূর্ববঙ্গের কুমিল্লায় জন্মগ্রহণ করেন।   সাহিত্য  তিনি অনেক কাব্য রচনা করেছেন। তবে, তার উল্লেখযোগ্য তিনটি কাব্যগ্রন্থগুলো হলো গাজীবিজয়, সত্যপীরবিজয় (১৫৭৫) এবং গোরক্ষবিজয়। এ ছাড়াও তিনি জয়নবের চৌতিশা, সুলতান জমজমা, রাগমালা ও পদাবলী কাব্য রচনা করেন। গাজীবিজয়: রংপুরের খোঁট দুয়ায়ের পীর ইসমাইল গাজীর জীবনকে কেন্দ্র করে রচিত।   সত্যপীরবিজয়: সত্যপীরের আধ্যাত্মিক সাধনা নিয়ে রচিত এ কাব্যটি সত্যপীরের পাঁচালীর অন্তর্গত।   জয়নবের চৌতিশা: কারবালার যুদ্ধ নিয়ে রচিত চৌতিশা। এটি জঙ্গনামা বা মর্সিয়া সাহিত্যের অন্তর্গত।  রাগনামা: একে বাংলা ভাষায় রচিত প্রথম সংগীতবিষয়ক কাব্য বলে মনে করা হয়।  গোরক্ষবিজয়: এটি নাথ সাহিত্যের অন্তর্গত।  সুলতান জমজমা'': নবী ঈসা ও সুলতান জমজমার কাহিনী নিয়ে রচিত নীতিকথামূলক কাব্য।   তথ্যসূত্র    বহিঃসংযোগ      গোরক্ষ-বিজয়  বিষয়শ্রেণী:১৬শ শতাব্দীর বাঙালি কবি বিষয়শ্রেণী:বাংলাদেশী কবি বিষয়শ্রেণী:মধ্যযুগের কবি বিষয়শ্রেণী:কুমিল্লা জেলার কবি বিষয়শ্রেণী:কুমিল্লা জেলার লেখক বিষয়শ্রেণী:বাঙালি পুরুষ কবি বিষয়শ্রেণী:বাংলা ভাষার কবি
বনেন্দ্র মুশাহারী আসামের একজন ভারতীয় জনতা পার্টির রাজনীতিবিদ। তিনি ১৯৯৬ থেকে ২০০১ এবং ২০১১ সালে আসাম বিধানসভা নির্বাচনে গৌরীপুর কেন্দ্র থেকে নির্বাচিত হন। তিনি অসম গণ পরিষদের সদস্যও ছিলেন।BPF declares candidates  তিনি ২৯ ডিসেম্বর ২০২০-এ ভারতীয় জনতা পার্টিতে যোগ দেন।   তথ্যসূত্র   বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ধুবড়ী জেলার ব্যক্তি বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:বড়োল্যান্ড পিপলস ফ্রন্টের রাজনীতিবিদ বিষয়শ্রেণী:অসম গণপরিষদের রাজনীতিবিদ বিষয়শ্রেণী:জীবিত ব্যক্তি
কোজাগরা (মৈথিলি: कोजगरा) ভারতীয় উপমহাদেশের মিথিলা অঞ্চলের একটি বিশেষ উৎসব। এটি মৈথিল ব্রাহ্মণ এবং কায়স্থ সম্প্রদায়ের নববিবাহিত দম্পতির জন্য একটি সংস্কার অনুষ্ঠানের অংশ। এটি হিন্দু মাস আশ্বিনের শারদ পূর্ণিমার দিন উদযাপিত হয়।  বিবরণ কোজাগরা হল একটি সংস্কার-সংক্রান্ত আচার, যা মৈথিল বিবাহের ঐতিহ্যের সাথে সম্পর্কিত এবং প্রধানত মৈথিল ব্রাহ্মণ ও মৈথিল কায়স্থ সম্প্রদায়ের মধ্যে পালিত হয়। এটি মিথিলা অঞ্চলের একটি লোকপার্বণ। এই উৎসবে নববিবাহিত কনেদের বাড়ি থেকে নববিবাহিত বরদের বাড়িতে ফল, মিষ্টি, মিথিলা মাখানা, বাতাসা, পান ইত্যাদির ভাঁড় (উপহার সামগ্রী) পাঠানো হয়। উৎসবের সমস্ত আচার-অনুষ্ঠান রাতের বেলায় সম্পন্ন করা হয় এবং শেষে সমাজের মানুষদের মধ্যে মাখানা, বাতাসা ও পান বিতরণের প্রচলন রয়েছে। কোজাগরা উৎসব মিথিলা অঞ্চলে সামাজিক সম্প্রীতির প্রতীক হিসেবে বিবেচিত হয়। কিংবদন্তি কোজাগরা উৎসবের প্রধান দেবী হলেন দেবী লক্ষ্মী। এই উৎসবে দেবীর অন্নপূর্ণা রূপের পূজা করা হয়। কিংবদন্তি অনুসারে, আশ্বিন মাসের কোজাগরা উৎসবের রাত থেকে দেবী অন্নপূর্ণা গৃহে অধিষ্ঠান করেন। বলা হয়, যদি কোজাগরার রাতে আন্তরিকভাবে দেবী অন্নপূর্ণার পূজা করা হয়, তবে গৃহে সুখ, সমৃদ্ধি ও শান্তি বিরাজ করে এবং কখনো অন্ন সংকট দেখা দেয় না। এই বিশ্বাসের কারণে মৈথিল জনগণের প্রতিটি ঘরে ওই রাতে দেবী অন্নপূর্ণার পূজা করে থাকে। আরো দেখুন   মধুশ্রাবণী  তথ্যসূত্র  বিষয়শ্রেণী:মিথিলার সংস্কৃতি বিষয়শ্রেণী:মৈথিল ব্রাহ্মণ
জাতীয় ধর্মীয় স্বাধীনতা দিবস ভার্জিনিয়া সাধারণ পরিষদ কর্তৃক ১৬ জানুয়ারি, ১৭৮৬ তারিখে ধর্মীয় স্বাধীনতার জন্য টমাস জেফারসনের ভার্জিনিয়া সংবিধি গ্রহণের একটি স্মরণ। এই আইনটি মার্কিন সংবিধানের প্রথম সংশোধনীর প্রতিষ্ঠা ধারার ভিত্তি হয়ে ওঠে এবং সমস্ত মার্কিনীদের ধর্মের স্বাধীনতার দিকে পরিচালিত করে।   ১৯৯৩ সাল থেকে মার্কিন যুক্তরাষ্ট্রের রাষ্ট্রপতির একটি বার্ষিক বিবৃতিতে ১৬ জানুয়ারি আনুষ্ঠানিকভাবে ধর্মীয় স্বাধীনতা দিবস ঘোষণা করা হয়েছে। Religious Freedom Day: A Timely Reminder.   আরো দেখুন    জাতীয় প্রার্থনা দিবস  আন্তর্জাতিক ধর্মীয় স্বাধীনতা দিবস   তথ্যসূত্র    বহিঃসংযোগ    ধর্মীয় স্বাধীনতা দিবসে রাষ্ট্রপতির ঘোষণা, ২০১৯  ধর্মীয় স্বাধীনতা দিবসে রাষ্ট্রপতির ঘোষণা, ২০২০  ধর্মীয় স্বাধীনতা দিবস বিষয়শ্রেণী:জানুয়ারি উদ্‌যাপন বিষয়শ্রেণী:মার্কিন যুক্তরাষ্ট্রে ধর্মীয় স্বাধীনতা বিষয়শ্রেণী:নাগরিক সচেতনতা দিবস
শিলিগুড়ি জংশন রেলওয়ে স্টেশন হল শিলিগুড়ি শহরের তিনটি প্রধান রেলওয়ে স্টেশনের একটি। এটি ভারতের পশ্চিমবঙ্গ রাজ্যের দার্জিলিং জেলার শিলিগুড়ি শহরে অবস্থিত। অন্য দুটি স্টেশন হল শিলিগুড়ি টাউন রেলওয়ে স্টেশন ও নিউ জলপাইগুড়ি জংশন রেলওয়ে স্টেশন। ভারতের এক মাত্র এই স্টেশনেই ব্রডগেজ, মিটার গেজ ও ন্যারগেজ রেলপথ চালু রয়েছে।  ইতিহাস ১৯৪৭ সালের আগে শিলিগুড়ি জংশন ছিল এই এলাকার প্রধান রেলওয়ে স্টেশন। কিন্তু ১৯৪৭ সালে দেশাগের পর শিলিগুড়ি জংশন থেকে কলকাতার ব্রডগেজ রেলপথের যোগাযোগ বিচ্ছিন হয়। এই রেলপথ পূর্ব পাকিস্তান এর মধ্যে চলে যায়।সেই সয় নিউ জলপাইগুড়ি স্টেশন এর সঙ্গে তিনটি মিটার গেজ রেলপথ যুক্ত ছিল। এই তিনটি রেলপথ যুক্ত ছিল কৃষ্ণানগঞ্জ, বারসোই ও হলদিবাড়ির সঙ্গে। ১৯৬০ সাল পর্যন্ত এই স্টেশন থেকে পার্শ্ববর্তী এলাকায় রেল পরিসেবা দেওয়া হত। ১৯৬১ সালে কলকাতার সঙ্গে ব্রডগেজ রেলপথ চালু হয় এবং ওই বছরই চালু হয় নিউ জলপাইগুড়ি জংশন রেলওয়ে স্টেশন।  সুযোগ-সুবিধা শিলিগুড়ি জংশন স্টেশনের সুযোগ সুবিধা গুলি হল: ওয়েটিং রুম, রিটিনিং রুম ও বুক স্টল।এখানে ২ বেডের রিটিনিং রুম ও ৪ বেডের ডরমিনেটোর রুম রয়েছে। রাজ্য সরকারের পর্যটন দপ্তরের পক্ষথেকে তথ্য কেন্দ্র ও তেনজিং নরগে বাস স্টেশন এই জংশন স্টেশনের খুবই কাছে অবস্থিত।  এই স্টেশন থেকে বাগডোগরা বিমানবন্দর ১৪ কিমি, নিউ জলপাইগুড়ি রেলওয়ে স্টেশন ৮ কিমি, দার্জিলিং ৮০ কিমি, গ্যাংটক ১২০ কিমি ও থিম্পু ৩৫০ কিমি দূরে অবস্থিত।  শিলিগুড়ি লোকো শেড এডটি মিটারগেজ ডিজেল লোকো শেড শিলিগুড়িতে স্থাপিত হয় ১৯৬১ সালে এবং ব্রডগেজ ডিজেল লোকো শেড স্থাপিত হয় ২০০৭ সালে।ডব্লুডিপি-৪ লোকো ও ডব্লুডিজি-৪ লোকো হুবলি থেকে শিলিগুড়িতে স্থানন্তর করা হয়। ডব্লুডিপি-৪ লোকো বাজ এর শেড হল শিলিগুড়ি।এছারাও ওয়াইডিএম-৪ ও ডব্লুডিএম-৪এ এর শেড শিলিগুড়ি।  তথ্যসূত্র  বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:শিলিগুড়ি বিষয়শ্রেণী:দার্জিলিং জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:শিলিগুড়ির রেলওয়ে স্টেশন বিষয়শ্রেণী:১৯৪৯-এ চালু রেলওয়ে স্টেশন বিষয়শ্রেণী:শিলিগুড়ির পরিবহন
২০২২ নাইজেরিয়া আমন্ত্রণমূলক টি২০আই টুর্নামেন্ট ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের মার্চ ও এপ্রিল মাসে নাইজেরিয়ায় অনুষ্ঠিত হয়। টুর্নামেন্টের ম্যাচগুলো লেগোসের তাফাওয়া বালেওয়া চত্বর ক্রিকেট ওভালে অনুষ্ঠিত হয়। টুর্নামেন্টটিতে স্বাগতিক নাইজেরিয়ার সাথে অংশগ্রহণ করে গাম্বিয়া, ঘানা, রুয়ান্ডা ও সিয়েরা লিওন। প্রাথমিকভাবে টুর্নামেন্টটিতে ক্যামেরুনেরও অংশ নেয়ার কথা ছিল।  প্রাথমিকভাবে অংশগ্রহণকারী ছয়টি দলকে দুটি গ্রুপে ভাগ করা হয়েছিল। কিন্তু ক্যামেরুন দল নিজেদের নাম প্রত্যাহার করে নিলে টুর্নামেন্টটি রাউন্ড-রবিন পদ্ধতিতে খেলা হবে বলে সিদ্ধান্ত নেয়া হয়। টুর্নামেন্টের ফাইনালে স্বাগতিক নাইজেরিয়াকে পরাজিত করে চ্যাম্পিয়ন হয় রুয়ান্ডা।  দলীয় সদস্য  ফাতু ফায়ে (অধি.)  মাইমুনা সানো (সহ-অধি.)  আওয়া বোব  কুম্বা বাহ  ক্যাথেরিন মেন্দি  তিদা কাস্‌সামা  ফাতু সিসায় (উই.)  ফাতুমাতা সিংগাতেহ  মারি গ্রেস মেন্দি  মারি সাম্বু  সেকা দিব্বা  সোস্‌সেহ সানো  হাওয়া বাজি  হাদ্দি ওয়ালি (উই.) রিদা ওফোরি (অধি.)  রোজাবেল আসুমাদু (সহ-অধি.)  আইভি ইয়েবোআহ (উই.)  এমানুয়েলা নিয়াবা  এলিজাবেথ আননোর  এলেন আসান্তে  কেট আউআহ  জ্যানেট আলারে  ফাতি বাওয়া (উই.)  ফেলিসিয়া সেরোয়া  বিয়াট্রিস ওদুরো  মিরিয়াম এশুন  রাশিদাতু সালিয়া  সিনথিয়া কোনাদু ব্লেসিং এতিম (অধি.)  ওমোনিয়ে আসিকা (সহ-অধি.)  অ্যাবিগেইল ইগবোবিয়ে (উই.)  আগাথা ওবুলোর  ওসেয়েন্দে ওমোনখোবিও  কেহিন্দে আব্দুলকাদরি (উই.)  তাইও আব্দুলকাদরি  পিকিউলিয়ার আগবোইয়া  ফেভার এসেইগবে (উই.)  মিরাকল ইমিমোলে  ম্যারি ডেসমন্ড  র‌্যাচেল স্যামসন  লাকি পাইটি (উই.)  লিলিয়ান উদে  সালোমে সানডে মারি বিমেন্‌য়িমানা (অধি.)  অঁতোয়ানেত উয়িম্বাবাজি  অ্যালিস ইকুজোয়ে  ইমাকুলে মুহাওয়েনিমানা  ক্যাথিয়া উয়ামাহোরো  জিজেল ইশিমোয়ে  জোসিয়্যান ন্‌য়িরানকুন্দিনেজা  ফ্লোরা ইরাকোজে (উই.)  বেলিস মুরেকাতেতে  মার্গারিত ভুমিলিয়া  মেরভেইল উয়াসে (উই.)  সারাহ উয়েরা (উই.)  সিফা ইনগাবিরে  হেনরিয়েট ইশিমোয়ে আমিনাতা কামারা (অধি.)  লিন্ডা বুল (সহ-অধি.)  অ্যান-মারি কামারা  ইসাতু কোরোমা  জয়নব কামারা (উই.)  জ্যানেট কোওয়া  ন্যান্সি স্কোয়ায়ার (উই.)  ফাতমাতা পার্কিনসন  ফাতু পেস্‌সিমা  মাবিন্তি কিং (উই.)  মাবিন্তি সানকোহ (উই.)  মারি তুরে  ম্যারি শেরিফ  রামাতু কাসেম টুর্নামেন্টের আগে নাইজেরিয়া ক্রিকেট ফেডারেশন ৩৬ জন খেলোয়াড়কে বেনিন শহরে একটি প্রশিক্ষণ ক্যাম্পে আমন্ত্রণ জানায়। ২০২২ সালের ১০ মার্চ প্রশিক্ষণ ক্যাম্পের শেষ পর্যায়ের জন্য দলের সদস্য সংখ্যা কমিয়ে ১৮ জনকে নির্বাচন করা হয়।  রাউন্ড-রবিন পয়েন্ট তালিকা   ফাইনালে উত্তীর্ণ  ৩য় স্থান নির্ধারণীতে উত্তীর্ণ  সূচি  ৩য় স্থান নির্ধারণী  ফাইনাল  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
মাতৃভূমি মরিশাস দ্বীপপুঞ্জের জাতীয় সঙ্গীত। এই গানের কথা দিয়েছেন "জন জজেস প্রাস্পার এম.বি.ই" এবং সুর দিয়েছেন "ফিলিপ জেন্টিল"। সঙ্গীতটি সংক্ষিপ্ত এবং সংক্ষিপ্তভাবে মরিশাসের "লুসাস ল্যান্ডস্কেপ" বর্ণনা করে। এইটি এর জনগণের গুণমান ও উল্লেখ করে: শান্তি, সুবিচার, এবং স্বাধীনতা।www.nationalanthems.infoen.wikipedia.org   গানের কথা  গানের কথা ইংরেজি ভাষায়  বাংলা অনুবাদGlo-o-ory to thee, Motherland, oh motherland of mine, Sweet is thy beauty, Sweet is thy fragrance, around thee we gather, as one people, as one nation, In peace, justice and liberty, Beloved country may God bless thee, for ever and ever.. . . . . . . . .   তথ্যসূত্র    বহিঃসংযোগ   Mauritius MIDI  বিষয়শ্রেণী:জাতীয় সঙ্গীত বিষয়শ্রেণী:আফ্রিকার জাতীয় সঙ্গীত
রেবেকা মাহমুদ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  রেবেকা মাহমুদ পঞ্চম জাতীয় সংসদের মহিলা আসন ৩ থেকে ও ষষ্ঠ জাতীয় সংসদের মহিলা আসন ২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী: ৬ষ্ঠ জাতীয় সংসদের সংরক্ষিত মহিলা আসনের সদস্য বিষয়শ্রেণী: ৫ম জাতীয় সংসদের সংরক্ষিত মহিলা আসনের সদস্য
left|100px|রবীন্দ্রনাথ  ঠাকুর রবীন্দ্রনাথ ঠাকুর (৭ই মে, ১৮৬১ - ৭ই আগস্ট, ১৯৪১) (২৫শে বৈশাখ, ১২৬৮ - ২২শে শ্রাবণ,  ১৩৪৮ বঙ্গাব্দ) বাংলার  দিকপাল কবি, ঔপন্যাসিক, সংগীতস্রষ্টা, নাট্যকার, চিত্রকর, গল্পকার,  প্রাবন্ধিক ও দার্শনিক। তিনি গুরুদেব,  কবিগুরু ও বিশ্বকবি  অভিধায় নন্দিত। ঊনবিংশ শতাব্দীর শেষ ও বিংশ শতাব্দীর প্রথমার্ধে বাংলা সাহিত্য  ও সংগীতে  রবীন্দ্রনাথ এক যুগান্তকারী পরিবর্তনের সূচনা করেন। গীতাঞ্জলি  কাব্যগ্রন্থের জন্য ১৯১৩ সালে সাহিত্যে নোবেল পুরস্কার  লাভ করেন তিনি। নোবেল ফাউন্ডেশন তাঁর এই কাব্যগ্রন্থটিকে বর্ণনা করেছিল  একটি "গভীরভাবে সংবেদনশীল, উজ্জ্বল ও সুন্দর কাব্যগ্রন্থ" রূপে।প্রথম  ছোটোগল্প ও নাটক রচনা করেন এই বছরেই। রবীন্দ্রনাথ ভারতে ব্রিটিশ শাসনের  বিরোধিতা করে দেশের স্বাধীনতা  আন্দোলনকে সমর্থন  জানিয়েছিলেন। তাঁর মতাদর্শ প্রতিফলিত হয়েছে তাঁর বিচিত্র ও বিপুল  সৃষ্টিকর্ম এবং তাঁর প্রতিষ্ঠিত শিক্ষাপ্রতিষ্ঠান বিশ্বভারতীর  মধ্য দিয়ে।বঙ্গীয় শিল্পের আধুনিকীকরণে তিনি ধ্রুপদি ভারতীয় রূপকল্পের  দূরুহতা ও কঠোরতাকে বর্জন করেন। নানান রাজনৈতিক ও ব্যক্তিগত বিষয়কে  উপজীব্য করে রচিত হয়েছে তাঁর উপন্যাস, ছোটোগল্প, সংগীত, নৃত্যনাট্য,  পত্রসাহিত্য ও প্রবন্ধসমূহ। তাঁর বহুপরিচিত গ্রন্থগুলির অন্যতম হল গীতাঞ্জলি,  গোরা,  ঘরে বাইরে,  রক্তকরবী,  শেষের কবিতা ইত্যাদি। রবীন্দ্রনাথের কাব্য,  ছোটোগল্প ও উপন্যাস গীতিধর্মিতা, সহজবোধ্যতা, ধ্যানগম্ভীর প্রকৃতিবাদ ও  দার্শনিক চিন্তাধারার জন্য প্রসিদ্ধ। তাঁর রচিত গান আমার সোনার  বাংলা ও  জনগণমন-অধিনায়ক জয় হে  যথাক্রমে বাংলাদেশ  ও ভারত  রাষ্ট্রের জাতীয় সংগীত।'''(আরও পড়ুন...)
thumb|ট্রাঙ্কস  ট্রাঙ্কস (ইংরেজি: Trunks) হল ঢিলেঢালা বা আঁটসাট ছোট ব্রিফ বা হাফপ্যান্ট যেগুলো বক্সিং, সাঁতার এবং দৌড় প্রতিযোগিতাসহ বিভিন্ন প্রকারের খেলাধুলায় পরিধানের জন্যে প্রস্তুত করা হয়।Random House DictionaryCollins English Dictionary  সাতারের পোশাক হিসেবে যখন ট্রাঙ্কস পরা হয়, তখন একে সুইমিং বা বাথিং ট্রাঙ্কস বলে| এগুলো সাধারণত হাঁটু পর্যন্ত লম্বা সাঁতারের শর্টস থেকে ছোট হয়| এগুলোর অধিকাংশই নাইলনের তৈরি এবং ভেজা আবস্থা থেকে দ্রুত শুকানোর জন্য একটি জালিকার আস্তরণ দ্বারা ঢাকা থাকে|  একে অনেকসময় বক্সার হাফপ্যান্ট(শর্টস) থেকে খানিকটা ছোট বক্সার ব্রিফসের সাথেও তুলনা করা হয়।  তথ্যসূত্র   বহিঃসংযোগ   বিষয়শ্রেণী:সাঁতারের স্যুট বিষয়শ্রেণী:ট্রাউজার্স ও শর্টস বিষয়শ্রেণী:পুরুষদের পোশাক
thumb|নোবেল পুরস্কার নোবেল পুরস্কারের তালিকায় রয়েছে নোবেল পুরস্কার প্রাপ্ত ব্যক্তিদের তথ্য, যা একাডেমিক, সাংস্কৃতিক বা বৈজ্ঞানিক অগ্রগতির স্বীকৃতি হিসাবে সুইডিশ এবং নরওয়েজিয়ান প্রতিষ্ঠানগুলো বিভিন্ন বিভাগে প্রদান করে।  রসায়ন, সাহিত্য, শান্তি, পদার্থবিজ্ঞান, এবং পদার্থবিজ্ঞান বা চিকিত্সায় মানবতার জন্য অসামান্য অবদানের জন্য এগুলি ভূষিত করা হয়।  তালিকাগুলো বছর, বিভাগ, জাতীয়তা, বিশ্ববিদ্যালয়, ধর্ম এবং অন্যান্য দিক অনুসারে সাজানো হয়েছে।  সাল অনুযায়ী সকল বিজয়ীর তালিকা   নোবেল পুরস্কারপ্রাপ্তদের তালিকা  বিভাগ অনুসারে বিজয়ীর তালিকা  রসায়নে নোবেল বিজয়ীদের তালিকা অর্থনীতিতে নোবেল স্মারক পুরস্কার বিজয়ীদের তালিকা সাহিত্যে নোবেল বিজয়ীদের তালিকা শান্তিতে নোবেল বিজয়ীদের তালিকা পদার্থবিজ্ঞানে নোবেল বিজয়ীদের তালিকা চিকিৎসাবিজ্ঞানে নোবেল বিজয়ীদের তালিকা  জাতীয়তা অনুসারে বিজয়ীর তালিকা   দেশ অনুসারে নোবেল বিজয়ীদের তালিকা List of countries by Nobel laureates per capita নোবেল বিজয়ী অস্ট্রেলীয়দের তালিকা নোবেল বিজয়ী বেলজিয়ানদের তালিকা নোবেল বিজয়ী চৈনিকদের তালিকা নোবেল বিজয়ী জাপানিদের তালিকা নোবেল বিজয়ী পোলিশদের তালিকা নোবেল বিজয়ী ওয়েল্শদের তালিকা  বিশ্ববিদ্যালয় অনুসারে বিজয়ীর তালিকা   List of Nobel laureates by university affiliation List of Nobel laureates associated with the University of Copenhagen  ধর্ম অনুসারে বিজয়ীর তালিকা   নোবেল পুরস্কার বিজয়ী বৌদ্ধদের তালিকা  নোবেল পুরস্কার বিজয়ী খ্রিস্টানদের তালিকা নোবেল পুরস্কার বিজয়ী ইহুদিদের তালিকা নোবেল পুরস্কার বিজয়ী মুসলমানদের তালিকা নিধার্মিক নোবেল বিজয়ীদের তালিকা  অন্যান্য নোবেল বিজয়ীর তালিকা   নোবেল পুরস্কার বিজয়ী কৃষ্ণাঙ্গদের তালিকা নোবেল পুরস্কার বিজয়ী নারীদের তালিকা Clarivate Citation Laureates  বিষয়শ্রেণী:নোবেল বিজয়ী বিষয়শ্রেণী:নোবেল পুরস্কার বিষয়শ্রেণী:নোবেল বিজয়ীদের তালিকা
আবদুল আউয়াল মিন্টু (জন্ম: ২২ ফেব্রুয়ারি, ১৯৪৯) বাংলাদেশী ব্যবসায়ী। তিনি এফবিসিসিআইয়ের এর সাবেক প্রেসিডেন্ট এবং একজন রাজনীতিবিদ।   জন্ম  আবদুল আউয়াল মিন্টু ১৯৪৯ সালের ২২ ফেব্রুয়ারি ফেনী জেলার দাগনভূঁইয়া উপজেলার আলাইয়াপুর গ্রামে জন্মগ্রহণ করেন। তার পিতা হাজী শফীউল্ল্যাহ একজন বিশিষ্ট সমাজ সেবক ছিলেন।   শিক্ষাজীবন  আবদুল আউয়াল মিন্টু ফেনী সরকারি পাইলট উচ্চ বিদ্যালয় থেকে ১৯৬৪ সালে এসএসসি ও কুমিল্লা ভিক্টোরিয়া কলেজ থেকে ১৯৬৬ সালে এইচএসসি পাস করেন। মেরিন একাডেমি চট্টগ্রাম থেকে ১৯৬৮ সালে বিএসসি ইন মেরিন ইঞ্জিনিয়ারিং ডিগ্রি অর্জন করেন। এছাড়াও নিউইয়র্ক স্টেট ইউনিভার্সিটি থেকে ১৯৭৩ সালে মেরিন ট্রান্সপোর্টেশন এ উচ্চতর ডিগ্রী ও ১৯৭৭ সালে এমএসসি ডিগ্রী অর্জন করেন।   কর্মজীবন ও রাজনীতি  তিনি ন্যাশনাল ব্যাংক লিঃ ও জেনারেল লাইফ ইন্সুরেন্স এর ডাইরেক্টর। মাল্টিমোড গ্রুপের প্রধান নির্বাহী কর্মকর্তা। আব্দুল আওয়াল মিন্টু আওয়ামী লীগের রাজনীতির সাথে যুক্ত ছিলেন। পরে বাংলাদেশ জাতীয়তাবাদী দলের সাথে যুক্ত হন এবং দলটির চেয়ারপার্সন বেগম খালেদা জিয়ার উপদেষ্টা মনোনীত হন। ২০১৪ সালের ৫ই জানুয়ারির বাংলাদেশের সাধারণ নির্বাচনের পুর্বে গ্রেপ্তার হন এবং জামিন পেয়ে ঢাকা মহানগর বিএনপির সিনিয়র যুগ্ন আহবায়ক মনোনীত হন।   সদস্য   বাংলাদেশ ফেডারেশন অব চেম্বার্স অব কমার্স এবং ইন্ডাস্ট্রি (এফবিসিসিআই) এর প্রাক্তন প্রেসিডেন্ট  বাংলাদেশ ভারত চেম্বার অব কমার্স এন্ড ইন্ডাস্ট্রি (BICCI), চেয়ারম্যান  বাংলাদেশ অ্যাসোসিয়েশন অব ব্যাংকস (Bab) , নির্বাহী কমিটি সদস্য  বাংলাদেশ বীজ ব্যবসায়ীদের অ্যাসোসিয়েশন, উপদেষ্টা  বাংলাদেশ বীজ বিক্রেতা অ্যাসোসিয়েশ, প্রধান উপদেষ্টা  বাংলাদেশ মহাসাগরে জাহাজ মালিকদের অ্যাসোসিয়েশন, চেয়ারম্যান (১৯৮৮-২০০০)  বাংলাদেশ সামুদ্রিক মৎস্য অ্যাসোসিয়েশন, ইসি সদস্য, (১৯৯২-১৯৯৫)  বাংলাদেশ টেক্সটাইল মিলস অ্যাসোসিয়েশন, ইসি সদস্য (১৯৯৫-১৯৯৬)  ইসলামী জাহাজ মালিক সমিতি (জেদ্দায়), ইসি সদস্য (১৯৮৮-২০০০)  বাংলাদেশ গার্মেন্টস নির্মাতা ও রপ্তানিকারক সমিতি (BGMEA) , উপদেষ্টা পরিষদের সদস্য   তথ্যসূত্র    বহিঃসংযোগ   http://bd.linkedin.com/pub/abdul-awal-mintoo/30/48/908  https://web.archive.org/web/20131009070152/http://feniweb.com/index.php?option=content&value=86  বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:বাংলাদেশী ব্যবসায়ী বিষয়শ্রেণী:বাংলাদেশী শিল্পপতি বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:ফেনী জেলার ব্যক্তি বিষয়শ্রেণী:১৯৪৯-এ জন্ম
এমআরএনএ-১২৮৩ হলো মডার্না কর্তৃক তৈরিকৃত কোভিড-১৯ এর একটি পরীক্ষামূলক টিকা।  আশা করা হয়েছে যে এই "পরবর্তী প্রজন্মের" টিকা ফ্রিজের নিয়মিত তাপমাত্রায় (২-৫°সে) সংরক্ষণ করা সম্ভব হবে।   পরীক্ষামূলক প্রস্তুতি   ২০২১ সালের ডিসেম্বরে, মডার্না একটি পরীক্ষা শুরু করে যা ভ্যাকসিনের প্রতিরোধ ক্ষমতা এবং এর পার্শ্বপ্রতিক্রিয়া মূল্যায়ন করবে। ২০২২ সালের মে পর্যন্ত এটি পরীক্ষার ২য় দশায় রয়েছে।   তথ্যসূত্র   বিষয়শ্রেণী:রোগীভিত্তিক পরীক্ষণ বিষয়শ্রেণী:মার্কিন কোভিড-১৯ টিকা বিষয়শ্রেণী:আরএনএ টিকা
গার্ল অ্যাট দ্য উইন্ডো ২০২২ সালের অস্ট্রেলিয়ান চলচ্চিত্র ,যা মার্ক হার্টলি দ্বারা পরিচালিত এবং অ্যান্টনি আই. গিন্নান দ্বারা প্রযোজিত।   অভিনয়ে   এলা নিউটন  রাধা মিচেল  করিস ওকা  ভিন্স কলোসিমো   তথ্যসূত্র    বহিঃসংযোগ    স্ক্রীন অস্ট্রেলিয়ার গার্ল অ্যাট দ্য উইন্ডো  আইএমডিবি -তে গার্ল অ্যাট দ্য উইন্ডো  লেটারবক্স ডিভিডিতে গার্ল অ্যাট দ্য উইন্ডো  বিষয়শ্রেণী:মেলবোর্নে ধারণকৃত চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২২-এর চলচ্চিত্র
যমুনা গ্রুপ হচ্ছে  বাংলাদেশের সর্ববৃহৎ শিল্পগোষ্ঠী গুলোর মধ্যে অন্যতম। কোম্পানিটি অনেক গুলো শিল্পে পিন্ডীভূত। যেমন: বস্ত্র, রাসায়নিক, চামড়া, মোটর সাইকেল, মিডিয়া, ইলেকট্রনিক্স, প্রিন্ট, বেভারেজ, টয়লেট্রিজ, বিজ্ঞাপন ইত্যাদি।  যমুনা গ্রুপ প্রতিষ্ঠিত হয় ১৯৭০-এ নুরুল ইসলাম বাবুল কর্তৃক যিনি একজন স্থপতি এবং বর্তমানে যমুনা গ্রুপের চেয়ারম্যান। তাকে বাংলাদেশের অন্যতম একজন ধনীব্যক্তি হিসেবে বিবেচনা করা হয়। তিনি অধিক পরিচিত যমুনা গ্রুপ ও যমুনা ফিউচার পার্ক এর জন্য। তিনি দৈনিক যুগান্তর পত্রিকারও মালিক।   কোম্পানির তালিকা  ব্যবসায় এন্টারপ্রাইজ  যুগান্তর, একটি জাতীয় দৈনিক পত্রিকা  যমুনা ফিউচার পার্ক, বাংলাদেশের সর্ববৃহৎ শপিং মল।  যমুনা টিভি  ক্রাউন বেভারেজ  যমুনা নিটিং ও ডায়িং লিমিটেড  যমুনা ডেনিমস লিমিটেড  যমুনা স্পিনিং মিলস লিমিটেড  শামীম স্পিনিং মিলস লিমিটেড  শামীম কম্পোজিট মিলস লিমিটেড  শামীম রোটর স্পিনিং মিলস লিমিটেড  যমুনা সিটি  নিউ উত্তরা মডেল টাউন  প্যাগাসাস লেদার লিমিটেড   যমুনা ডিস্টিলারি লিমিটেড  যমুনা অয়েল্ডিং ইলেকট্রড লিমিটেড   যমুনা ইলেকট্রনিক্স ও মোটরগাড়ি  তথ্যসূত্র  বহিঃসংযোগ  বিষয়শ্রেণী:বাংলাদেশের কোম্পানি বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:যমুনা গ্রুপ বিষয়শ্রেণী:১৯৭৪-এ প্রতিষ্ঠিত সম্মিলিত কোম্পানি বিষয়শ্রেণী:১৯৭৪-এ বাংলাদেশে প্রতিষ্ঠিত
ফণী বড়ুয়া (১৯১৫ - ২২শে জুন, ২০০১) ছিলেন একজন বাংলাদেশী সঙ্গীতজ্ঞ। তিনি ছিলেন লোকসংস্কৃতি ও আধুনিক কবিগানের স্রষ্টা। সঙ্গীতে অবদানের জন্য বাংলাদেশ সরকার তাকে ২০০০ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।  জীবনী ফণী বড়ুয়া ১৯১৫ সালে (১৭ শ্রাবণ, ১৩২২ বঙ্গাব্দ) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামের রাউজানের পাঁচখাইন গ্রামে জন্মগ্রহণ করেন। তার পিতা নন্দকুমার বড়ুয়া এবং মাতা শ্যামা বড়ুয়া। তিনি তার পিতামাতার তিন সন্তানের মধ্যে দ্বিতীয়। তার শৈশবেই তিনি তার মাকে হারান। গ্রামের বিদ্যালয়ে তিনি তৃতীয় শ্রেণি পর্যন্ত পড়াশুনা করেন।  নিজের ভরণপোষণের জন্য তিনি শ্রমণ জীবন বেঁচে নেন, কিন্তু কিছুদিন পর তিনি এই জীবন ছেড়ে বার্মা চলে যান। সেখানে তিনি ট্রাংকে রং লাগানো, ফুলতোলা অর্থাৎ রং মিস্ত্রীর সহকারী হিসেবে কাজ করেন। রেঙ্গুনে তিনি মতিলাল বড়ুয়ার কবিগান শুনে তার শিষ্যত্ব গ্রহণ করেন। তিন বছর পর তিনি দেশে ফিরে আসেন এবং জীবিকার জন্য বৌদ্ধ কীর্তন গাওয়া ও রং লাগানো কাজ করতেন। তার রং লাগানোর দোকানে তিনি টর্চ মেরামত, ঘড়ি সারানোর কাজ, ঝালাইসহ বিভিন্ন ধরনের কাজ করতেন।  স্মারক ও শ্রদ্ধাঞ্জলি ২০০১ সালের ৬ সেপ্টেম্বর প্রকাশিত কবিয়াল ফণী বড়ুয়া নাগরিক স্মরণসভা কমিটি, চট্টগ্রাম-এর "স্মরণিক" স্মরণপত্রে কল্পতরু সেনগুপ্ত রচিত "দেশব্রতী কবিয়াল ফণী বড়ুয়া স্মরণে" নিবন্ধ, সুচরিত চৌধুরী রচিত "কুসুম বালিকা" স্মৃতিনিবন্ধ, আবুল মোমেন রচিত "বর্ষীয়ান কবিগায়ককে শ্রদ্ধাঞ্জলি" নিবন্ধ, মৃণাল চৌধুরী রচিত "কবিয়াল ফণী বড়ুয়া এবং লোকসংস্কৃতির শ্রেণি সচেতনতা" নিবন্ধ, বাদল বরণ বড়ুয়া রচিত "কবিয়াল ফণী বড়ুয়া: সংক্ষিপ্ত জীবনকথা ও তাঁর কবিগানের বিষয় সমীক্ষা" নিবন্ধ এবং শিমুল বড়ুয়া রচিত "যিনি ছিলেন মাটি ও মানুষের কাছাকাছি" নিবন্ধে কবিগানে ফণী বড়ুয়ার অবদানের কথা উল্লেখ করা হয়েছে। এছাড়া তার স্মরণে ২০১০ সালের এপ্রিল মাসে চট্টগ্রামে শিমুল বড়ুয়া সম্পাদিত কবিয়াল ফণী বড়ুয়া স্মারকগ্রন্থ-এর প্রকাশনা উৎসব অনুষ্ঠিত হয়।  সম্মাননা  ২০০১: সঙ্গীতে অবদানের জন্য বাংলাদেশ সরকার কর্তৃক একুশে পদক  আরও দেখুন  রমেশ শীল  শিল্পকলায় একুশে পদক বিজয়ীদের তালিকা  তথ্যসূত্র  বিষয়শ্রেণী:১৯১৫-এ জন্ম বিষয়শ্রেণী:২০০১-এ মৃত্যু বিষয়শ্রেণী:চট্টগ্রাম জেলার সঙ্গীতশিল্পী বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলাদেশী বৌদ্ধ
সৈয়দ আহমদ দেহলভি (৮ জানুয়ারী ১৮৪৬ - ১১ মে ১৯১৮) একজন ভারতীয় মুসলিম পণ্ডিত, ভাষাবিদ, অনুবাদক, ফিলোলজিস্ট, শিক্ষাবিদ এবং উর্দু ভাষার লেখক ছিলেন। তিনি আসিফিয়া অভিধান সংকলন করেছিলেন।   জীবনী  সৈয়দ আহমদ দেহলভি ১৮৪৬ সালের ৮ জানুয়ারি মুঘল ভারতের দিল্লিতে জন্মগ্রহণ করেছিলেন। তিনি আব্দুল কাদের জিলানির বংশধর হাফিজ আবদুর রহমান মুঙ্গেরী ছেলে।  দেহলভি ১৮৭৩ থেকে ১৮৭৯ পর্যন্ত অভিধান প্রকল্পে এসডাব্লু ফ্যালনকে সহায়তা করেছিলেন। তিনি দিল্লির আরব সরাইয়ে অবস্থিত শাহী মাদ্রাসায় শিক্ষকতা করেছিলেন। পরে তিনি হিমাচল প্রদেশের পৌর বোর্ড উচ্চ বিদ্যালয়ে উর্দু ও ফারসি শিক্ষক হিসাবে নিযুক্ত হন। তিনি পাঞ্জাব বিশ্ববিদ্যালয়ের শিক্ষার্থী ছিলেন এবং লাহোরে সরকারি বুক ডিপোর সহ-ব্যবস্থাপক হিসাবে দায়িত্ব পালন করেছিলেন।  ১৯১৪ সালে দেহলভি ব্রিটিশ ভারত সরকার কর্তৃক খান সাহেব উপাধিতে ভূষিত হয়েছিলেন। ১৯১৮ সালের ১১ মে তিনি মারা যান।   রচনাবলী  দেহলভির রচনাবলীতে অন্তর্ভুক্ত রয়েছে:   ফরহঙ্গে আসিফিয়া  হাদি-উন-নিসা  লুগাতুন নিসা  ইলমুল্লিসান : ইয়ানি, ইনসান কে ইবতিদা, দারমিয়ানা অওর আখির যবান  রুসুমে দেহলী  কিসসাঈ মেহের আফরোজ  মুনাজিরাহ-ই তাকদীর-ও-তদবীর, মাআরিফ বিহ কুনজাল্ফাভিদ।   উত্তরাধিকার  জাহরা জাফরি সৈয়দ আহমদ দেহলভি: হায়াত অওর কারনামে (সৈয়দ আহমদের জীবনী ও অবদান) নামে তার জীবনী রচনা করেছিলেন।   তথ্যসূত্র      গ্রন্থপঞ্জি   Asir Adrawi. Tazkirah Mashāhīr-e-Hind: Karwān-e-Rafta (in Urdu) (2nd, April 2016 ed.). Deoband: Darul Muallifeen. p. 116.  বিষয়শ্রেণী:দিল্লির ব্যক্তি বিষয়শ্রেণী:১৯১৮-এ মৃত্যু বিষয়শ্রেণী:১৮৪৬-এ জন্ম বিষয়শ্রেণী:উর্দু ভাষার লেখক বিষয়শ্রেণী:১৯শ শতাব্দীর ভারতীয় ভাষাবিজ্ঞানী